景祖曾於嘉靖三十六年於撫順諸處劫掠；三十八年向明外臣悔過而入貢焉。萬曆初為建州左衛督指揮，萬曆十一年，與其子顯祖塔克世赴古埒城欲降叛明之孫婿阿台，不意尼堪外蘭破城，縱兵屠之，景、顯二祖皆死之。清崇德元年四月乙亥朔十二日丙戌，太宗皇太極追尊為昌王，順治五年十一月辛酉朔五日乙丑，世祖福臨追諡之為翼皇帝，廟號景祖。